Looduse poolest on Tai lihtsalt vapustav. Kui oled ühes kohas ja mõtled, et enam paremaks minna ei saa, siis eksid rängalt, sest Tais on kõik võimalik. Kui veel külastada filmist   tuntud Phi Phi saari, siis valdab südant selline õnnis tunne, mille peale silm ja kõrv ainult puhkavad. See on tõesti koht,  mille kohta ütleks silmagi pilgutamata, et tegu on paradiisiga, kuna aeg jääb konkreetselt seisma ja ausalt öelda ei huvitagi, mis suunas ta sel hetkel parajasti tiksumas on. Teine huvitav loodusnähtus on aga vihm ja äike - kui juba paukuma hakkab, siis maa ja taevas kärgivad koos nii, et vabapaganal kukub ka põrgus süda saapasäärde.